**Magma** je francúzska zeuhl skupina založená v Paríži roku 1969 bubeníkom a skladateľom Christianom Vanderom. Christian Vander bol inšpirovaný víziou predstavy duchovne založeného ľudstva a ekologickej budúcnosti. Vymyslel sci-fi príbeh o budúcnosti, v ktorej sú ľudia vyhnaní do vesmíru a usídlia sa na planéte Kobaïa. Skupina sa rozpadla až v roku 1983 a svoju činnosť znovu obnovila v roku 1996. Aj keď jej súčasťou sú iba dvaja pôvodní členovia (Christian Vander a jeho žena Stella Vander), na koncertoch skupiny sa pravidelne objavujú jej bývalí členovia. Jednou z vokalistiek je tiež Vanderova dcéra.

Tematika albumov
----------------

Vojny s pozemšťanmi rozoberajú albumy : *Magma* (Kobaïa) z roku 1970, *1001 Centigrades* z roku 1971 a vrcholový koncepčný album tejto skupiny, **Mekanik Destuktiw Kommandöh** z roku 1973. Nasledujúce albumy *Köhntarkösz* (1974), *Live* (1975), *Üdü Wüdü* (1976) rozoberajú vojny s obyvateľmi – Orkami – a posledný *Attahk* (1978) je o príbehoch Ourgona a Gorga. Obaly albumov kreslil slávny výtvarník Giger.

Magma na koncerte v Prahe, október 2015

Kompozícia skladieb a žáner "zeuhl"
-----------------------------------

Skupina Magma je zároveň prvou skupinou, ktorá vymyslela nový hudobný žáner, pomenovaný zeuhl. Ide o zmes moderného jazz-rocku, vesmírneho rocku, vážnej hudby, opery a avantgardy. Tento žáner hrajú hudobné skupiny inšpirované otcovskou Magmou a tiež hudobné skupiny bývalých členov Magmy (Weidorje, Dün alebo Art Zoyd). Skladby Magmy sú dlhé kompozície tvoriace asi 45 minútové celky, ktoré tvoria jednotlivé albumy skupiny. Bubeník Christian Vander v nich využíva šamanistické proti-rytmy a rozličné arytmie, ktoré vedú k tranzovému efektu hudby. Hudba je postavená na dominantných chorálnych spevoch (inšpirované Carlom Orffom), výrazných bicích, basgitare a klávesových nástrojov. Kompozície sú ovplyvnené skladateľmi Bélom Bartókom a tiež Igorom Stravinskym. K hudbe Magmy patrí aj vizuálny prvok expresionistického prejavu bubeníckeho lídra Christiana Vandera. Charakteristickým prvkom niektorých skladieb je Vanderov histerický, tzv. falzetový škrek.
Texty sú v špecifickom jazyku "Kobaïštine", ktorého autorom je Christian Vander. Ide o fúziu germánskych a slovanských jazykov. Kobaïština využíva tiež netradičné písmo.

Vander (rytmicky inšpirovaný Stravinským, Orffom či Bártokom) využíva polámané 5/8, 9/8, 7/8 rytmy v kombinácii so 4/4 či 2/4. Rytmy sa cyklicky opakujú, no zároveň sa strieda pravidelnosť s nepravidelnosťou. Magma plánuje odohrať už svoj druhý koncert v Prahe počas októbra 2015.

Citáty o Magme
--------------

"Hudba Magmy sa zrodila z mojej lásky k Johnovi Coltraneovi a z hlbokej beznádeje plynúcej z neporozumenia medzi ľuďmi… Snažil som sa zaplniť prázdnotu po smrti Johna Coltranea," prehlásil Christian Vander

"Magma je iniciácia a to nie v zmysle nenaplniteľných snov dnešných 
new age, ani vyprázdnených kolovrátkov world music či obľúbených 
religionistických klišé, ale v archaickom zmysle fyzického a vedomého 
prechodu smrťou a následnej reintegrácie. Nevytvára nové mýty, ale 
ukazuje, že sa dajú prežiť a naplniť tie zabudnuté…" Christian Vander

„Ich hudba môže komunikovať s publikom ako na existenciálnej, tak na
hudobnej hladine. Toto publikum sa stáva súčasťou živého procesu 
neohraničeného o starými kultúrnymi obmedzeniami artificiálnej hudby. 
Poslucháči prežívajú seba ako časť vlastnej budúcnosti." C. Cutler

„Magma sa neprezentovala s krásnou a duchovnou konzumnosťou, ale 
skôr ako sociálna totalita, ktorá obsahovala príslušný boj zabalený 
v mysticko-politickej ideológii, spojenej s určitým druhom náboženskej 
účastnosti. V tomto aspekte boli tak trochu ako Sun Ra a odkazovali na 
staršiu, rituálnu tradíciu, v ktorej bola hudba súčasťou sociálneho celku."  C. Cutler

"Ťažko povedať či miestami nebeské a miestami pekelné pocity, ktoré táto 
hudba vyvoláva sú uchopiteľné racionálnou, rozumovou percepciou. Stav 
tranzu je vyvolaný jednak prostredníctvom orffovských cyklických kompozičných postupov, pochádzajúcich z hudobného minimalizmu a taktiež 
je tu možné počuť harmonické a rytmické postupy maďarského skladateľa Bélu Bártoka či rytmické postupy Balkánu. ... Kobaïa predstavuje dokonalú utópiu ľudstva a zidealizovaný ľudský rod. Je príbeh alegóriou, z ktorej by sme sa mali poučiť? Máme bojovať 
o záchranu ľudstva alebo tvoriť izolované komúny pozemských Kobaïov?" L. Perný

Diskografia
-----------

### Štúdiové albumy

* 1970: *Magma* (reissued as *Kobaïa*)
* 1971: *1001° Centigrades*
* 1973: *Mekanïk Destruktïw Kommandöh*
* 1974: *Ẁurdah Ïtah*
* 1974: *Köhntarkösz*
* 1976: *Üdü Wüdü*
* 1978: *Attahk*
* 1984: *Merci*
* 2004: *K.A. (Kohntarkosz Anteria)*
* 2009: *Ëmëhntëhtt-Rê* (CD + DVD)
* 2009: *Ëmëhntëhtt-Rê*
* 2012: *Félicité Thösz*
* 2014: *Rïah Sahïltaahk*
* 2015: *Šlaǧ Tanƶ*
* 2019: *Zëss*
* 2022: *Kartëhl*

### Ďalšie materiály

* 1972: *The Unnamables* (studio album released under the alias 'Univeria Zekt')
* 1975: *Live/Hhaï*
* 1977: *Inédits*
* 1981: *Retrospektiw (Parts I+II)*
* 1981: *Retrospektiw (Part III)*
* 1986: *Mythes Et Legendes Vol. I* (compilation)
* 1989: Akt X – *Mekanïk Kommandöh* (earlier studio recording of Mekanïk Destruktïw Kommandöh from 1973)
* 1992: Akt I – *Les Voix De Magma* (From August 2, 1992 at Douarnenez)
* 1994: Akt IV – *Theatre Du Taur Concert, 1975* (From September 27, 1975)
* 1995: Akt V – *Concert Bobino 1981* (From May 16, 1981)
* 1995: Akt VI – *Concert Bobino 1981*, DVD
* 1996: Akt VIII – *Bruxelles 1971*(From November 12, 1971 at Theatre 140)
* 1996: Akt IX – *Opera De Reims, 1976* (From March 2, 1976)
* 1998: *Floë Ëssi/Ëktah (EP)*
* 1998: *Simples*
* 1999: Akt XIII – *BBC 1974* (From March 14, 1974 at the London BBC studios)
* 2001: *Trilogie Theusz Hamtaahk (Concert du Trianon)*, CD + DVD
* 2006: *Mythes et Légendes Epok 1*, DVD
* 2006: *Mythes et Légendes Epok 2*, DVD
* 2007: *Mythes et Légendes Epok 3*, DVD
* 2008: *Mythes et Légendes Epok 4*, DVD
* 2008: Akt XV – *Bourges, 1979* (From April 17, 1979)
* 2008: *Studio Zünd: 40 Ans d'Evolution* (12 disc box set, includes Kobaïa to K.A. plus Archiw I & II)
* 2009: *Live In Tokyo 2005*, DVD
* 2013: *Mythes et légendes Epok 5*, DVD
* 2016: *Nĭhăo Hamtaï: Magma. First Chinese tour*, DVD
* 2017: *Ëmëhntëhtt-Ré Trilogie*, DVD

Referencie
----------

1. 1 2   PERNÝ Lukáš : "*Najpozoruhodnejší sci-fi objav sedemdesiatych rokov : zeuhl skupina Magma s bubeníckym lídrom Christianom Vanderom.*" In : Musicone.sk, 2010, [cit. 2012]. Dostupné online : ]
2. ↑  Sci-fi v bigbítu
3. 1 2 3 4 5 6 7  PERNÝ, L. *Magma a duchom vesmíru inšpirovaný Christian Vander zavítajú do Prahy.* In Hudba.sk/blog.pravda. 2015.


|  |  |
| --- | --- |
| Portal | Hudobný portálFrancúzsky portál |